ศรีลังกาตั้งนายกฯ คนใหม่ พร้อมคำเตือน 'ความยากลำบากที่สุดรออยู่'
Ranil Wickremesinghe says small South Asian nation is down to single day of fuel supplies, warns that power cuts could rise to as long as 15 hours a day
ประธานาธิบดีโกตาบายา ราชปักษา แต่งตั้ง วิกรมสิงเห เป็นนายกรัฐมนตรี แทนน้องชายของตนเอง มหินทรา ราชปักษา ซึ่งประกาศก้าวลงจากตำแหน่งเมื่อวันที่ 9 พฤษภาคม สืบเนื่องจากวิกฤตด้านการเมืองและเศรษฐกิจในประเทศ ที่นำไปสู่การประท้วงและความรุนแรง เมื่อกลุ่มผู้สนับสนุนตระกูลราชปักษาปะทะกับผู้ประท้วงที่ชุมนุมอย่างสงบในกรุงโคลัมโบเพื่อเรียกร้องให้ประธานาธิบดีราชปักษาลาออก ทั้งนี้ มีผู้เสียชีวิต 9 คนและบาดเจ็บกว่า 200 คนจากการปะทะกันของทั้งสองฝ่ายเป็นเวลาหลายวัน ปัจจุบัน ศรีลังกาเผชิญกับภาระหนี้ภาครัฐปริมาณมหาศาลและเงินสำรองระหว่างประเทศร่อยหรอลงเรื่อย ๆ ส่งผลให้เกิดปัญหาขาดแคลนสินค้าจำเป็นต่าง ๆ รวมทั้งเชื้อเพลิงที่นำมาใช้ในการผลิตกระแสไฟฟ้าให้แก่ประชาชนและระบบขนส่งมวลชนต่าง ๆ เมื่อวันจันทร์ นายกรัฐมนตรีวิกรมสิงเห กล่าวต่อประชาชนผ่านทางโทรทัศน์ โดยระบุว่า ศรีลังกาต้องการเงินฉุกเฉิน 75 ล้านดอลลาร์ในช่วงไม่กี่วันจากนี้ เพื่อใช้ในการซื้อสินค้าจำเป็น รวมทั้งเชื้อเพลิงและยารักษาโรค แต่ยอมรับว่า กระทรวงการคลังของศรีลังกายังไม่สามารถหาเงินมาได้แม้เพียง 1 ล้านดอลลาร์ นายกฯ คนใหม่ยังเผยว่า มีแผนจะขายสายการบินศรีลังกาให้เป็นของเอกชน พร้อมทั้งขอความช่วยเหลือจากต่างชาติในการชดใช้ค่าเรือขนส่งเชื้อเพลิงที่ทอดสมอรออยู่ในเขตน่านน้ำของศรีลังกาในขณะนี้